**Retningslinjer vedr. bankkonto for misjonsfellesskap i Misjonssambandet**

Her finner du retningslinjer og anbefalinger angående valg av bank og bruk av Misjonssambandets organisasjonsnummer vs privat fødselsnummer, samt veiledning for fremgangsmåte når et misjonsfellesskap skal opprette bankkonto.

**Hvilken bank er det lurt å velge?**

Dersom en trenger å gjøre innskudd av kontanter på kontoen, anbefales å velge en lokal bank. Der hvor Sparebanken Sør har lokal bank anbefales da denne, jfr pkt 2.

Dersom en ikke trenger å gjøre kontantinnskudd, anbefales Misjonssambandet sin bankforbindelse Sparebanken Sør. Den nye kontoen blir da en del av Misjonssambandet sitt konsernkontosystem (da trenger man heller ikke organisasjonsnummer, jfr pkt 4).

**Bruk av Misjonssambandet sitt organisasjonsnummer eller privat fødselsnummer**

Bankene krever at hver bankkonto skal være knyttet mot et personnummer eller et organisasjonsnummer. Misjonssambandet vil fraråde at bankkonto for misjonsfellesskapene knyttes mot personnummer (og da gjør kasserer til juridisk eier av misjonsfellesskapets midler), men at en heller benytter Misjonssambandet sitt org.nr, eller oppretter eget org.nr for misjonsfellesskapet.

Misjonsfellesskapene kan benytte Misjonssambandet sitt org.nr ved opprettelse av bankkonto. Misjonssambandet v/økonomileder må da underskrive papirene vedr. opprettelse av/fullmakt til bankkonto.

Misjonsfellesskapet kan også registrere seg i Brønnøysundregisteret og få eget organisasjonsnummer. Mange av de større misjonsfellesskapene (særlig byforsamlingen) har gjort dette. Mer info finner du på [www.altinn.no](http://www.altinn.no/) eller ved å kontakte ditt regionskontor eller hovedkontoret ved okonomi@nlm.no.

**Praktisk framgangsmåte**

Den som vil opprette bankkonto og benytte Misjonssambandets org.nr, sender mail til Misjonssambandet v/økonomiavdelingen på okonomi@nlm.no med følgende info:

* Hvilken bank kontoen skal opprettes i
* Navn på konto (gjerne lagets navn)
* Navn, adresse og personnummer på den eller de som skal åpne og/eller disponere kontoen.

Ønskes tilgang til nettbank for aktuell konto?

* Dersom det ønskes en lokal bank (annen bank enn Sparebanken Sør) kontakt økonomiavdelingen på okonomi@nlm.no
* Dersom det ønskes konto i Sparebanken Sør:
	+ Økonomiavdelingen sender aktuelle skjema til det aktuelle misjonsfellesskapet.
	+ Skjema fylles ut og returneres til okonomi@nlm.no
	+ Misjonsfellesskapet får beskjed fra økonomiavdelingen når kontoen er klar til bruk.